|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:363-01/17-01/110

URBROJ:2113/03-03-17-3

Stubičke Toplice, 14.11.2017.

Na temelju članka 16. st. 1. Zakona o koncesijama (Nar. nov. br. 69/17) i članka 46. st. 2. t. 23.Statuta Općine Stubičke Toplice (Službeni glasnik Krapinsko-zagorske županije br. 16/09), načelnik Općine Stubičke Toplice donosi

**ODLUKU**

**Članak 1.**

Utvrđuje se prijedlog Rješenja o imenovanju Stručnog povjerenstva za koncesiju dimnjačarske usluge.

**Članak 2.**

Sastavni dio ove Odluke je tekst prijedloga Rješenja o imenovanju Stručnog povjerenstva za koncesiju dimnjačarske usluge i Obrazloženje.

**Članak 3.**

Prijedlog se upućuje na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje uz Prijedlog Rješenja o imenovanju Stručnog povjerenstva za koncesiju dimnjačarske usluge**

PRAVNA OSNOVA: Člankom 16. st. 1. Zakona o koncesijama (Nar. nov. br. 69/17) određeno je da prije početka postupka davanja koncesije davatelj koncesije odlukom imenuje stručno povjerenstvo za koncesiju.

Kako je na prošloj sjednici Općinskog vijeća donesena Odluka o poništenju postupka davanja koncesije, koja je izvršna, Stručno povjerenstvo imenovano Rješenjem KLASA:363-01/17-01/71, URBROJ:2113/03-01-17-8 od 14. rujna 2017. prestalo je s radom te je potrebno za ponovljeni postupak imenovati novo.

Ministarstvo financija očitovalo se sukladno čl. 16. st. 9. Zakona o koncesijama da u ovom postupku davanja koncesije neće predložiti svojeg predstavnika.

Davatelj koncesije imenuje članove stručnog povjerenstva za koncesiju pravne, ekonomske, tehničke i druge odgovarajuće struke, ovisno o predmetu i značajkama koncesije. Članovi stručnog povjerenstva za koncesiju ne moraju biti zaposlenici davatelja koncesije.

Broj članova stručnog povjerenstva za koncesiju je neparan, s najmanje tri člana, a najviše sedam članova.

Član stručnog povjerenstva za koncesiju ne smije imati izravnih ili neizravnih osobnih interesa u bilo kojoj aktivnosti koji bi doveli do sukoba tih interesa s njegovim dužnostima u radu stručnog povjerenstva za koncesiju što potvrđuje potpisivanjem izjave o neovisnosti čime jamči da nije u sukobu interesa, u skladu s posebnim propisima kojima se uređuje javna nabava.

Najmanje jedan član stručnog povjerenstva za koncesiju mora imati važeći certifikat u području javne nabave.

Kod koncesije koje se daje u skladu s propisima kojima se uređuje javna nabava, stručno povjerenstvo za koncesiju ima ulogu ovlaštenog predstavnika javnog naručitelja u skladu s propisima kojima se uređuje javna nabava.

Certifikate iz područja javne nabave imaju Ljubica Božić i Dubravka Špiček. Voditelj odsjeka za komunalne poslove u Jedinstvenom upravnom odjelu, Kristijan Oremuš, sukladno Odluci o obavljanju dimnjačarskih poslova obavlja nadzor nad radom dimnjačara. Tamara Huis, viši stručni suradnik za pravne poslove, obavlja poslove koji se tiču postupaka javne nabave, sastavljanja prijedloga ugovora i kontrolu naplate jamstva.

Radno tijelo za gospodarstvo, između ostalog, obavlja poslove vezane uz komunalno gospodarstvo.

OPĆINSKINAČELNIK

Josip Beljak, dipl.ing.agr.

PRIJEDLOG

Na temelju članka 16. st. 1. Zakona o koncesijama (Nar. nov. br. 69/17) i članka 25. t. 13. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice na svojoj \_\_. sjednici, održanoj dana \_\_.\_\_.2017. godine donosi

**RJEŠENJE O IMENOVANJU**

**STRUČNOG POVJERENSTVA ZA KONCESIJU**

**Članak 1.**

Imenuje se Stručno povjerenstvo za koncesiju dimnjačarski poslovi u sljedećem sastavu:

* Nedjeljko Ćuk, predsjednik Radnog tijela za gospodarstvo – predsjednik
* Dubravka Špiček, mag.oec. – član,
* Kristijan Oremuš, ing.prom. – član,
* Tamara Huis, mag.iur. – član,
* Ljubica Božić, dipl.iur. – član.

**Članak 2.**

Zadaci Stručnog povjerenstva su određeni čl. 16. Zakona o koncesijama, a obuhvaćaju naročito:

- izradu analize davanja koncesije,

- izradu dokumentacije za nadmetanje,

- pregled i ocjena pristiglih ponuda, u skladu s pravilima postupka davanja koncesije,

- prije sklapanja ugovora o koncesiji, utvrđivanje prijedloga odluke o davanju koncesije, prijedloga odluke o izmjeni odluke o davanju koncesije, prijedloga odluke o poništenju postupka davanja koncesije, prijedloga odluke o izmjeni odluke o poništenju postupka davanja koncesije te obrazloženja tih prijedloga,

- predlaganje vrste i vrijednosti pojedinog jamstva,

- obavljanje svih ostalih radnji potrebnih za provedbu postupka davanja koncesije.

Uvjete sposobnosti i kriterije za odabir najpovoljnijeg ponuditelja Stručno povjerenstvo određuje sukladno Zakonu o koncesijama i Zakonu o javnoj nabavi (Nar. nov. br. 90/11, 83/13, 143/13 i 13/14), u suradnji s načelnikom Općine Stubičke Toplice.

Procjenu vrijednosti koncesije Stručno povjerenstvo određuje sukladno odredbama Zakona o koncesijama.

**Članak 3.**

Stručno povjerenstvo za koncesiju prestaje s radom sklapanjem ugovora o koncesiji odnosno izvršnošću odluke o poništenju postupka davanja koncesije.

Predsjednik Općinskog vijeća

Općine Stubičke Toplice

Nedjeljko Ćuk